PATVIRTINTA

Sedos Vytauto Mačernio gimnazijos

direktoriaus 2021-09- 23įsakymu Nr. V1-67-1

**OPKUS (Olweus programos kokybės užtikrinimo sistemos) planas 2021-2022 mokslo metams**

**Sedos Vytauto Mačernio gimnazija**

Sedos Vytauto Mačernio gimnazija yra Mažeikių rajono savivaldybės biudžetinė įstaiga dirbanti vadovaujantis Lietuvos Respublikos Švietimo įstatymu, Sedos Vytauto Mačernio gimnazijos nuostatais, strateginiu ir metų veiklos planu, vidaus darbo tvarkos taisyklėmis. Pagrindinės veiklos sritys: pradinis, pagrindinis ir vidurinis ugdymas. Paskirtis - bendrojo lavinimo mokykla. Mokymo forma - dieninė.

Steigėjas - Mažeikių rajono savivaldybės taryba. Gimnazija yra Sedos miesto centre, jos teritorija iš dalies aptverta. Mokyklos teritorija stebima vaizdo kameromis, kurios įrengtos ir mokyklos viduje didžiausiose mokinių susibūrimo vietose. Gimnazijoje yra biblioteka su skaitykla, valgykla, aktų ir sporto salės, kompiuterių klasė, visur veikia internetinis ryšys, atnaujinamos IT ir kitos mokymosi  priemonės, visos mokytojų darbo vietos kompiuterizuotos. Mokykla naudojasi elektroniniu dienynu, turi interneto svetainę, facebook paskyrą, todėl yra galimybė aktualią informaciją greitai pateikti mokyklos bendruomenei.

Gimnazijoje ugdymo procesas vyksta dviejuose pastatuose: pagrindinis pastatas keturių aukštų su rūsiu ( rūbine) ir gimnazijos dirbtuvės, kur vyksta technologijų ir dailės pamokos. Šalia gimnazijos stadionas, aikštynas. Šiais mokslo metais gimnazijoje dirba 4 administracijos nariai, 41 mokytojas, 30 aptarnaujančio personalo darbuotojų, 4 specialistai (1 soc. pedagogas, 1 psichologas, 1 spec. pedagogas, 1 logopedas). Gimnazijoje mokosi 347 mokiniai. 20 mokinių turi specialiųjų ugdymosi poreikių. Į gimnaziją pavežami 203 mokiniai maršrutiniais ir trimis mokykliniais autobusais. Mokiniai važiuoja iš Mažeikių ir iš aplinkinių kaimų 25 kilometrų spinduliu.

Nuo 2015 m. rugsėjo mėn. gimnazijoje įgyvendinama Olweus patyčių prevencijos programa (OPPP). Nuo 2017 m. gimnazija pradėjo įgyvendinti Olweus programos kokybės užtikrinimo sistemą, vadovaujantis OPKUS standartu. Tyrimų rezultatai parodė, kad patyčių mastas sumažėjo nuo 28,8 proc. 2015 metais iki 19,7 proc. 2018 metais. Tyrime buvo paminėta, jog didžiausias patyčių mastas yra koridoriuose ir laiptinėse, klasėje, kai nėra mokyto. Dauguma atvejų vyrauja žodinės patyčios. 2019 m tyrimų duomenimis patyčių mastas šiek tiek išaugo – nuo 19,7 proc. iki 21,3 proc. Todėl gimnazija, analizuodama apklausų rezultatus, kaip vieną iš pagrindinių uždavinių, išsikėlė siekį sumažinti patyčių mastą iki 3 proc. 2020 m. apklausos duomenimis, patyčių mastas žymiai sumažėjo nuo 21,3 proc. iki 11,2 proc. Tokį rezultatą galėjo lemti dvi priežastys – kryptingas darbas, gerinant klasių mikroklimatą ir mokinių mokymasis nuotoliniu būdu.

Apklausų rezultatus kasmet pristato Olweus instruktorius, jie aptariami koordinacinio komiteto susirinkime, mokyklos tarybos ir mokytojų tarybos posėdžiuose, mokinių tarybos susirinkime. Apklausos rezultatai pristatomi mokinių tėvų susirinkimuose.

Mokykloje organizuojami renginiai, akcijos, vykdomi projektai (Tolerancijos diena, Pyragų diena, „Sušildykim vieni kitų sielas“, ilgalaikis pradinių klasių projektas „Antro žingsnio klasė““ ir kt.), kurių vienas iš tikslų yra skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu. Kiekvienais metais mokykla organizuoja veiklas, skirtas „Sąmoningumo didinimo mėnesiui BE PATYČIŲ“. Mokykloje parengtas ir direktoriaus patvirtintas smurto ir patyčių prevencijos ir intervencijos vykdymo tvarkos aprašas.

**Olweus programos standartas**

Gimnazija pradėjo diegti OPPP 2015 metais, o OPKUS pradėta įgyvendinti nuo 2017 metų kovo 1 dienos. Programa tęsiama ir remiantis 2021 m. balandžio – birželio mėn Olweus patyčių prevencijos programos kokybės užtikrinimo sistemos audito ataskaitomis Nr.OPKUS1-1 – OPKUS1-55 gimnazijai 2021-2022 ir 2022-2023 mokslo metams suteiktas ”Olweus mokyklos vardas”.

**Tikslas:**  gerinti gimnazijos socialinę aplinką ir mikroklimatą, mažinant patyčias mokykloje.

**Uždaviniai:** 1. Pertraukų metu budėti koridoriuose, laiptinėse, lauke, nepalikti mokinių klasėse be mokytojo priežiūros.

2. atsakingai fiksuoti atvejus netinkamo elgesio/patyčių registracijos žurnale.

**Plano paruošimas ir tvirtinimas**

Planas parengtas 2021-2022 mokslo metams. Planas tvirtinamas gimnazijos Direktoriaus ir įsigalioja nuo patvirtinimo datos. Planas paskelbtas OPKUS segtuve, gimnazijos internetinėje svetainėje [wwwsedosgimnazija.lt](http://www.bartuva.lt/) .

**OPKUS planas 2020-2021 mokslo metams**

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos turinys | Data | Dokumentas | Atsakingas asmuo | Dokumento pateikimo galutinis terminas |
| 1. | OPKUS plano rengimas ir tvirtinimas | 2021 m. rugsėjis | Planas | Direktorius  Koordinacinis komitetas | 2021 m. rugsėjo 23 d. |
| 2. | \*Gimnazijos darbuotojų susirinkimai, skirti aptarti kokybės planą, tyrimų rezultatus ir tolimesnes veiklas. | 2021 m. spalis, lapkritis  2022 m. vasaris | C4, C5,  C1 | Direktorius  OPKUS koordinatorius | Kitą dieną po susirinkimo |
| 3. | \*5 MSG susirinkimai.  Susirinkimų temos numatomos atsižvelgiant į aktualijas gimnazijoje. | (pagal MSG planus) | R1 | MSG vadovai | Kitą dieną po susirinkimo |
| 4. | \*Koordinacinio komiteto susirinkimai | 2021 m. spalis, 2022 m. vasaris, gegužė. | Protokolai | OPKUS koordinatorius | Kitą dieną po susirinkimo |
| 5. | \*Mokymai naujiems programos nariams | Pagal poreikį | R3 | Instruktorius,  MSG vadovai | Kitą dieną po mokymų |
| 6. | \*Anketinė mokinių apklausa OLWEUS klausimynu | 2021 m. lapkritis | C1 | OPKUS koordinatorius | 2022 m. vasaris |
| 7. | Budėjimo gimnazijoje grafiko sudarymas ir koregavimas | 2021 m. rugsėjis  2022 m. sausis. | C1 | Direktorius  OPKUS koordinatorius | 2021 m. rugsėjo 01 d. |
| 8. | \*Nuoseklus ir pastovus mokinių skatinimas laikytis 4 patyčių prevencijos taisyklių | Visus mokslo metus | C2 | 1-IV klasių vadovai,  OPKUS koordinatorius |  |
| 9. | \*2-II klasių valandėlės pagal OPPP modelį | Du kartus per mėnesį | R2 | 2-II klasių vadovai | Kitą dieną po klasės valandėlės |
| 10. | \*Mokinių savivaldos susirinkimai, skirti aptarti OPKUS eigą, mokinių iniciatyvas, tyrimo rezultatus ir kt. | 2021 m. spalis  2022 m. kovas | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo |
| 11. | \*Individualūs pokalbiai su mokiniais. | Visus mokslo metus | C2 | 2-II klasių vadovai |  |
| 12. | \*Tėvų informavimas apie patyčių prevencijos veiklą, nuobaudų kopėtėles klasės, tyrimo rezultatus išplėstiniame gimnazijos tarybos susirinkime | 2022 m. vasaris | C1 | Direktorius  OPKUS koordinatorius | 2022 m. birželis |
| 13. | \*Tėvų informavimas apie patyčių prevencijos veiklą, nuobaudų kopėtėles 2-II klasių tėvų susirinkimuose | 2 kartus per mokslo metus (pagal klasių vadovų veiklos planus) | C2 | 2-II klasių vadovai | 2021 m. gruodis ir 2022 m. birželis |
| 14. | \*Tolerancijos dienos minėjimas | 2021 lapkričio 16 d. |  | Švietimo pagalbos teikimo metodinė grupė, mokinių taryba |  |
| 15. | \*Pyragų diena | 2021 lapkričio 6 d. |  | Švietimo pagalbos teikimo metodinė grupė, mokinių taryba |  |
| 16. | \*„Sušildykim vieni kitų sielas“ | 2021 gruodžio mėn. |  | Švietimo pagalbos teikimo metodinė grupė, dorinio ugdymo mokytojos, OPKUS koordinatorius |  |
| 17. | \*Sąmoningumo didinimo mėnuo BE PATYČIŲ | 2022 kovo mėn. |  | OPKUS koordinatorius, švietimo pagalbos teikimo metodinė grupė |  |

Pastaba: \* - Veiklos vykdomos tiesioginiu būdu, mokiniams mokantis kasdieniu mokymo proceso organizavimo būdu, veiklos vykdomos nuotoliniu būdu, mokiniams mokantis nuotoliniu mokymo proceso organizavimo būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_